CELEX: 32015D1020(01)
Language: fi
Date: 2015-10-19 00:00:00
Title: Komission päätös, annettu 19 päivänä lokakuuta 2015, metallirahojen väärennyksiä käsittelevän asiantuntijaryhmän perustamisesta käsittelemään komission toimintapolitiikkaa ja säädöksiä, jotka koskevat eurometallirahojen suojaamista väärentämiseltä

20.10.2015   
            
            
               FI
            
            
               Euroopan unionin virallinen lehti
            
            
               C 347/4
            
         KOMISSION PÄÄTÖS,
   annettu 19 päivänä lokakuuta 2015,
   metallirahojen väärennyksiä käsittelevän asiantuntijaryhmän perustamisesta käsittelemään komission toimintapolitiikkaa ja säädöksiä, jotka koskevat eurometallirahojen suojaamista väärentämiseltä
   (2015/C 347/05)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Komission päätöksessä (EU) 2015/512 (1) säädetään, että talouden ja rahoituksen pääosasto, jäljempänä ’pääosasto’, on vastuussa tehtävistä, jotka liittyvät sellaisten komission lainsäädäntö- ja sääntelyaloitteiden valmisteluun, joiden tavoitteena on euron suojaaminen väärentämiseltä, ja tuen antamiseen kyseisellä alalla koulutuksen ja teknisen tuen välityksellä. Jotta voitaisiin koordinoida tarvittavat toimet eurometallirahojen suojaamiseksi väärentämiseltä, komission on tarpeen käyttää apunaan neuvoa-antavan elimen asiantuntemusta (2).
            
         
               (2)
            
            
               Tästä syystä on tarpeen perustaa asiantuntijaryhmä, joka käsittelee eurometallirahojen suojaamiseen väärentämiseltä liittyviä kysymyksiä, ja määritellä sen tehtävät ja kokoonpano.
            
         
               (3)
            
            
               Ryhmän olisi autettava komissiota valmistelemaan lainsäädäntöä ja laatimaan politiikkaa, joka liittyy eurometallirahojen suojaamiseen väärentämiseltä, sekä annettava asiantuntija-apua tähän liittyvien täytäntöönpanotoimenpiteiden valmistelussa. Ryhmän olisi myös käynnistettävä yhteistyö niiden viranomaisten välillä, jotka osallistuvat euron suojaamiseen väärentämiseltä.
            
         
               (4)
            
            
               Ryhmän olisi koostuttava jäsenvaltioiden viranomaisten, Euroopan keskuspankin (EKP) ja Europolin asiantuntijoista.
            
         
               (5)
            
            
               Olisi vahvistettava säännöt, joiden mukaisesti ryhmän jäsenet saavat antaa tietoja.
            
         
               (6)
            
            
               Henkilötietojen käsittelyssä olisi noudatettava Euroopan parlamentin ja neuvoston asetusta (EY) N:o 45/2001 (3). On syytä vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,
            
         ON PÄÄTTÄNYT SEURAAVAA:
   1 artikla
   Kohde
   Perustetaan metallirahojen väärennyksiä käsittelevä komission asiantuntijaryhmä, jäljempänä ’metallirahojen väärennyksiä käsittelevä asiantuntijaryhmä’.
   2 artikla
   Tehtävät
   Metallirahojen väärennyksiä käsittelevän asiantuntijaryhmän tehtävänä on
   
               a)
            
            
               avustaa komissiota lainsäädäntöaloitteiden, delegoitujen säädösten ja toimintapoliittisten aloitteiden valmistelussa eurometallirahojen suojaamiseksi väärentämiseltä;
            
         
               b)
            
            
               käynnistää yhteistyö neuvoston asetus (EY) N:o 1338/2001 (4) 5 artiklan 1 kohdan mukaisesti perustettujen kansallisten metallirahojen tutkimuskeskusten johtajien, komission, Euroopan teknis-tieteellisen keskuksen (ETTK) (5), Euroopan keskuspankin (EKP) ja Europolin kanssa asioissa, jotka liittyvät tehokkaaseen väärentämisen vastaiseen strategiaan tähtääviin poliittisiin aloitteisiin ja toimiin;
            
         
               c)
            
            
               tarjota komissiolle neuvontaa ja asiantuntemusta unionin lainsäädännön, ohjelmien ja politiikkatoimien täytäntöönpanemisessa, erityisesti Euroopan parlamentin ja neuvoston asetus (EU) N:o 1210/2010 (6) osalta;
            
         
               d)
            
            
               vaihtaa kokemuksia ja määrittää hyviä käytäntöjä eurometallirahojen suojaamiseksi väärentämiseltä;
            
         
               e)
            
            
               tiedottaa euron suojaamiseen väärentämiseltä osallistuville viranomaisille tulevaisuuden uhkista ja valvoa tehokkaiden torjuntatoimenpiteiden täytäntöönpanoa osana väärentämisen vastaista toimintastrategiaa;
            
         
               f)
            
            
               edistää koulutusaloitteita eurometallirahojen suojaamiseksi väärentämiseltä;
            
         
               g)
            
            
               edistää ja kehittää selvityksiä ja teknistä tukea helpottamaan väärentämisen havaitsemista;
            
         
               h)
            
            
               käsitellä kysymyksiä, jotka liittyvät väärennettyjen eurometallirahojen teknisiin eritelmiin ja eurometallirahojen suojaamisessa väärentämiseltä käytettäviin turvatekijöihin.
            
         3 artikla
   Kuuleminen
   Komissio voi kuulla metallirahojen väärennyksiä käsittelevää asiantuntijaryhmää kaikissa kysymyksissä, jotka liittyvät eurometallirahojen suojaamiseen väärentämiseltä.
   4 artikla
   Jäsenten nimittäminen
   1.   Jäseniä ovat jäsenvaltioiden kansalliset metallirahojen tutkimuskeskukset, EKP ja Europol.
   2.   Jäsenten on ilmoitettava komissiolle nimittämistään edustajista ja näiden varaedustajista.
   3.   Henkilötietoja kerättäessä, käsiteltäessä ja julkaistaessa on noudatettava asetusta (EY) N:o 45/2001.
   5 artikla
   Toiminta
   1.   Komission toimivaltainen yksikkö nimittää ryhmän puheenjohtajan.
   2.   Metallirahojen väärennyksiä käsittelevä asiantuntijaryhmä voi komission toimivaltaisen yksikön suostumuksella perustaa alaryhmiä tarkastelemaan tiettyjä kysymyksiä asiantuntijaryhmän määrittelemän toimeksiannon mukaisesti.
   3.   Komission edustaja voi kutsua käsiteltävänä olevaa asiaa hyvin tuntevia, metallirahojen väärennyksiä käsittelevän asiantuntijaryhmän ulkopuolisia asiantuntijoita osallistumaan tilapäisesti ryhmän tai alaryhmän työskentelyyn. Lisäksi komission edustaja voi antaa tarkkailijan aseman henkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen (7) 8 kohdan 3 alakohdassa, ja ehdokasmaille.
   4.   Metallirahojen väärennyksiä käsittelevän asiantuntijaryhmän jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvallisuusluokiteltujen tietojen suojelua koskevia komission turvallisuussääntöjä, jotka on vahvistettu komission päätöksissä (EU, Euratom) 2015/443 (8) ja (EU, Euratom) 2015/444 (9). Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   5.   Metallirahojen väärennyksiä käsittelevän asiantuntijaryhmän kokoukset on pidettävä komission tiloissa, lukuun ottamatta alaryhmien kokouksia, jotka voidaan järjestää komission tilojen ulkopuolella. Komissio huolehtii sihteeripalveluista.
   6.   Metallirahojen väärennyksiä käsittelevä asiantuntijaryhmä vahvistaa työjärjestyksensä asiantuntijaryhmien työjärjestysmallin pohjalta.
   7.   Komissio julkaisee kaikki olennaiset asiakirjat metallirahojen väärennyksiä käsittelevän asiantuntijaryhmän toiminnasta (kuten kokousten asialistat, pöytäkirjat ja osallistujien lausunnot) joko komission asiantuntijaryhmien ja muiden vastaavanlaisten elinten rekisterissä tai kyseiset asiakirjat sisältävällä, erityisesti tätä varten luodulla verkkosivustolla, jolle rekisteristä on linkki. Asianomaisia asiakirjoja ei julkaista silloin, kun asiakirjan tietojen ilmaiseminen voisi vaarantaa yleisen tai yksityisen edun suojan Euroopan parlamentin ja neuvoston asetus (EY) N:o 1049/2001 (10) 4 artiklan mukaisesti.
   6 artikla
   Kokouskulut
   1.   Metallirahojen väärennyksiä käsittelevän asiantuntijaryhmän tai sen alaryhmien toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa metallirahojen väärennyksiä käsittelevän asiantuntijaryhmän toimintaan osallistuvien matkakustannukset voimassa olevien komission säännösten mukaisesti. Alaryhmien jäsenten matka- ja oleskelukustannukset korvataan samaan tapaan.
   3.   Edellä olevassa 2 kohdassa tarkoitetut kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Soveltaminen
   Tätä päätöstä sovelletaan päivästä, jona se hyväksytään, 31 päivään joulukuuta 2025.
   
      Tehty Brysselissä 19 päivänä lokakuuta 2015.
      
         
            Komission puolesta
         
         Pierre MOSCOVICI
         
            Komission jäsen
         
      
   
   
      (1)  Komission päätös (EU) 2015/512, annettu 25 päivänä maaliskuuta 2015, Euroopan petostentorjuntaviraston (OLAF) perustamisesta tehdyn päätöksen 1999/352/EY, EHTY, Euratom muuttamisesta (EUVL L 81, 26.3.2015, s. 4).
   
      (2)  Komissio koordinoi eurometallirahojen väärentämisen torjunnan edellyttämiä toimia Euroopan teknis-tieteellisen keskuksen (ETTK) perustamisesta 29 päivänä lokakuuta 2004 tehdyn komission päätöksen 2005/37/EY 4 artiklan mukaisesti metallirahojen väärennyksiä käsittelevän asiantuntijaryhmän säännöllisesti pidettävien kokousten kautta (EUVL L 19, 21.1.2005, s. 73).
   
      (3)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).
   
      (4)  Neuvoston asetus (EY) N:o 1338/2001, annettu 28 päivänä kesäkuuta 2001, euron väärentämisen torjunnan edellyttämistä toimenpiteistä (EYVL L 181, 4.7.2001, s. 6).
   
      (5)  Neuvoston päätös 2003/861/EY, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä (EUVL L 325, 12.12.2003, s. 44).
   
      (6)  Euroopan parlamentin ja neuvoston asetus (EU) N:o 1210/2010, annettu 15 päivänä joulukuuta 2010, eurometallirahojen aitouden tarkistamisesta ja kiertoon kelpaamattomien eurometallirahojen käsittelystä (EUVL L 339, 22.12.2010, s. 1).
   
      (7)  C(2010) 7649 lopullinen.
   
      (8)  Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41).
   
      (9)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).
   
      (10)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 45).